The Right to Go Insane

„**The Right to Go Insane**“ е песна на Мегадет од нивниот дванаесетти студиски албум *[[Endgame]]*. Песната е во комплетно авторство на Дејв Мастејн, а била објавена како втор и последен сингл од наведениот албум. Како сингл е излезена во април 2010 год, една година по албумот *[[Endgame]]*. Направен бил и видео запис за песната, во режија на Бил Фишмен, режисерот и на спотот за „Head Crusher“. Приказната во спотот е направена според вистинити настани, поточно познатата драма на војникот Шон Нелсон, кој украл тенк и уништувал сѐ што му се нашло на патот.

Песната наишла на позитивна реакција кај музичката критика, станувајќи првиот сингл на Мегадет што се рангирал на табелите во САД, по „Of Mice and Men“ од 2005&nbsp;г. Делови од песната биле вклучени во филмот „Земја на изгубениот рај“ (2009), конкретно во завршните сцени. Од Роудранер Рекордс ја предложиле песната како потенцијален кандидат во категоријата „*[[Најдобар рок перформанс]]*“ на Греми наградите во 2011 год, но за жал не се нашла помеѓу номинираните песни.

## За синглот
[мини|десно|Омотот на ''[Endgame*]]
*Endgame* бил издаден на 12 [[септември]] 2009&nbsp;г. и воедно бил дванаесеттит [[студиски албум]] на [[Мегадет]]. На овој [[албум]] дебитирал моменталниот [[гитара|гитарист]] [[Крис Бродерик]], кој го пополнил испразнетото место на [[Глен Дровер]]. Ова бил и последен [[албум]] за [[бас гитара|басистот]] [[Џејмс Ломензо]], чие место подоцна ќе го заземе долгогодишниот член [[Дејвид Елефсон]]. *Endgame* се нашол на 9 место на [[Билборд 200]] листата за најпродавани [[албум]]и, со продадени 45 илјади копии.

Откако „[[Head Crusher (песна)|Head Crusher]]“, првиот [[сингл]] од *Endgame*, бил номиниран за [[Греми]] награда во 2009 год, од [[Роудранер Рекордс]] се решиле да објават уште еден [[сингл]] од [[Endgame|постојниот проект]]. Одлуката паднала на „*'The Right to Go Insane**“, најмногу поради тоа што биле уверени дека криел потенцијал за евентуален комерцијален пробив. Набрзо било закажано снимање на [[видео]] запис, во близина на [[Калифорнија]], [[февруари]] 2010&nbsp;г. [[Дејв Мастејн]] дал краток извештај од работниот ден, велејќи: <blockquote>''Еве сме во јужна Калифорнија (25 февруари 2010&nbsp;г.), на снимање на видеото за нашиот најнов сингл. Само што завршивме со делот во кој јас управувам со тенк М60, и беше навистина кул. Присутни беа и полицајците, па ако работата отидеше во погрешна насока, сигурно ќе бевме приведени. Не знам што е во главата на режисерот Фишмен, но човече, ама бевме возбудени. И Дејвид Елефсон е овде, а ова е неговиот прв настап на едно наше видео по повторното обединување на бендот. Сега следи крадењето на тенкот, а тоа ќе биде во стилот на Мастејн, што значи дека ќе биде интересно да се види.''</blockquote>

== Заднина ==
[[Шон Нелсон|Шон Тимоти Нелсон]] бил поранешен [[американски]] [[војник]], кој бил хоспитализиран во 1990&nbsp;г. како последица на [[сообраќај]]на несреќа возејќи го својот [[мотоцикл]]. Подоцна поднел [[тужба]] против [[болница]]та, од која барал 1,6 милиони [[долар]]и оштета поради негрижа и принудно задржување на боледување. [[Суд]]от ја одбил неговата [[тужба]], а од болничкиот персонал возвратиле со контра-тужба, барајќи да плати 6 640 [[долар]]и за трошоци при лекувањето. [[Шон Нелсон|Нелсон]] кажал оти бил принуден да се лекува, а самиот не ни помислувал на [[доктор|лекар]]ски третман. Во 1991&nbsp;г. се развел од сопругата по 6 годишен брак, а следната година починале неговите [[родител]]и, кои боледувале од [[рак]]. Се здобил со трајни повреди на [[грб]]от и [[врат]]от поради [[сообраќај]]ниот инцидент, а со тоа бил оневозможен да ја обавува својата дејност како [[водоинсталатер]]. Немајќи постојан извор на [[пари]], почнал да се задолжува кај различни [[кредит]]ори. Кога неговите [[доверител]]и осознале дека [[Шон Нелсон|Нелсон]] нема од каде да им ги врати [[пари]]те, му ја заплениле [[куќа]]та. Неговиот [[брат]], Скот Нелсон, за него рекол: <blockquote>''Брат ми беше добар човек. Му помагаше на секој. Но, за жал, не можеше да си помогне себеси''.</blockquote>

== Интерпретација на текстот ==
[[Текст]]от на [[песна]]та бил напишан од [[Дејв Мастејн]], каде тој зборува за просечниот [[Американци|американски граѓанин]], кој е преоптоварен со [[плата|финансиски]] грижи и под постојан [[стрес]] поради [[работохолик|прекумерното работно време]]. Изразени се неговите лични гледишта за [[капитализам|капиталистичкото општество]], нервозите предизвикани од немањето средства за подобра [[храна]] и луксуз, како и приватните проблеми од [[семејство|семејниот]] соживот. [[Американци|Американскиот човек]] од т.н. ''средна класа'' соочувајќи се со неподнослив [[глад]] и [[притисок]], го губи здравиот [[разум]] и [[лудило|полудува]]. [[Рефрен]]от во [[песна]]та е посветен токму на ова тврдење: ''Живеам на работ на разумот'' / ''Реалноста ме уништува'' / ''Само умствено што не сум попуштил''. Овие [[стих]]ови ни даваат дознаење дека губењето на [[разум]]от би бил негов единствен [[избор]] и дека тоа е неговото единствено преостанато право. Самиот [[Дејв Мастејн|Мастејн]] изјавил дека „**The Right to Go Insane**“ е [[песна]] за тоа како [[Економската криза во Европа на крајот од првата декада на 21 век|економската рецесија од 2009]] ги погодила повеќето [[Американци]] и како буквално ги принудила да полудат.

== Видео запис ==
[[Податотека:Righttogoinsane.png|мини|десно|[[Дејв Мастејн|Мастејн]] во моментот кога го обива [[тенк]]от]]
Спотот за [[песна]]та бил инспириран од настаните кои се случиле на 18 мај 1995&nbsp;г. кога воениот ветеран [[Шон Нелсон]], инаку невработен [[водоинсталатeр]], украл армиски [[тенк]] во [[Сан Диего]], [[Калифорнија]], и почнал да уништува секакви објекти кои му се нашле во близина, за потоа да биде застрелан од [[полиција]]та. Инсерти од вистинскиот инцидент се вклучени во [[филм]]от, како и дополнителни снимања. „**The Right to Go Insane**“ е првото [[видео]] по она за [[сингл]]от „[[Moto Psycho]]“ каде со појавува старо-новиот [[бас гитара|басист]] [[Дејвид Елефсон]], кој се вратил по повод турнејата за 20-годишнината на [[албум]]от ''[[Rust in Peace]]''.

Замислата на [[режисер]]от [[Бил Фишмен]] била да се изостават исечоците со изведби на бендот и повеќе да се фокусираат на приказната. Фронтменот [[Дејв Мастејн]] го толкува ликот на [[Шон Нелсон]], како тој се прикрадува до складиштето со [[воена опрема]], го обива [[тенк]]от и како потоа го вози по [[улица|улиците]] уништувајќи [[сообраќај]]ни знаци, [[автомобил]]и и друг [[недвижен имот]]. [[Дејв Мастејн|Мастејн]] е прикажан во седиштето на [[тенк]]от како лудачки се смее и го пее рефренот, додека [[армија|армиски]] [[хеликоптер]] постојано го следи преку џи-пи системот. [[Тенк]]от е наведен да влезе во слеп [[автопат]], по што пристигнуваат [[војник|специјалците]] и со [[хебла]] го пробиваат отворот на [[тенк]]от. [[Дејв Мастејн|Мастејн]] ја крева главата, и тогаш избива силна [[светлина]] која го прикрива неговото [[убиство]]. Во завршната сцена е прикажан [[Дејвид Елефсон]] (кој го глуми [[брат]]от на Нелсон), како положува свежо [[цвеќе]] на неговиот [[гроб]] и тажи по него. Претходно, во [[филм]]от си прикажани и причините за таквото однесување на Шон, а тоа биле [[смрт]]та на неговите [[родител]]и, [[развод]]от со [[сопруга]]та и [[конфискување]]то на [[куќа]]та поради неплатени долгови.

Видео записот многу му се допаднал на [[Дејв Мастејн|Мастејн]], кој искоментирал: <blockquote>''Овој запис беше вистински предизвик да се изработи. Бил Фишмен заврши одлична работа, можеби и подобра од нашето прво искуство со него ([[Head Crusher (песна)|Head Crusher]]). Но да ве предупредам, иако целава работа изгледа забавна... не обидувајте се нешто слично да направите по дома.''</blockquote> [[Дејвид Елефсон]] додал: <blockquote>''Приказната е многу неморална и расипана. Воопшто нема инсерти од бендот како настапува, но сепак е занимлива и во себе носи вистинита порака.''</blockquote>

== Критичко мислење ==
[[Податотека:Right to go insane cover.JPG|мини|десно|Маица со натпис од песната]]
''[[Endgame]]'' бил оценет како еден од ретките вистински [[треш метал|треш]] остварувања на XXI век, а многу од тие пофалби се однесувале на „**The Right to Go Insane**“. [[Списание]]то посветено на [[хеви метал]] културата, Метал Хамер, прокоментирало дека: „''Супер тежок бас риф не воведува во една песна која потсетува на Мегадет од раните 90-ти. Првите 3 минути се прав пекол, а солажите само ја дополнуваат френетичната атмосфера''.“ Питер Хоџсон од ''Inheart Guitar'' за [[песна]]та рекол дека совршено одговара како завршна [[песна]] од [[албум]]от, слично како што „Ashes in Your Mouth“ одговарала за крајот на ''[[Countdown to Extinction]]''. [[Текст]]от бил во [[хармонија]] со изведбата на [[гитара]], а и солажите не биле лоши. Нумера која можеби немала да го има истиот ефект ако се нашла на почетокот од дискот. Неговиот заклучок бил дека [[композиција]]та била работена според сите критериуми за методика и [[мелодија]].

== Во другите медиуми ==
На 10 [[мај]] 2009&nbsp;г. беше обзнането од страна на [[Дејв Мастејн]] дека [[музика]]та од [[Мегадет]] ќе биде искористена за потребите на [[филм]]от „[[Земја на изгубениот рај]]“. Не беше објаснето дали [[музика]]та целосно ќе биде од ''[[Endgame]]'' или пак ќе биде земено нешто од постарите материјали. Некои делници од „**The Right to Go Insane*'“ се слушаат при крајот на [[филм]]от. Што се однесува до успехот на [[филм]]от во [[кино]] салите, нема да се спомене нешто позначајно. [[Приход|Заработка]]та по првиот викенд била 19 милиони [[долар]]и, многу помалку од првично предвидените 30. Сѐ на сѐ, тоа [[филм]]ско остварување било едно големо [[економија|финансиско]] промашување, кога предвид би се земале [[буџет]]от од 100 милиони [[долар]]и, наспроти заработката од нецели 70 милиони. За додатна промоција на [[сингл]]от биле испечатени и [[маица|маички]] со натписот на [[песна]]та и илустрација на заробени [[зомби]]ја.

== Пласман на табелите ==
Од менаџментот на [[Роудранер Рекордс]] [[песна]]та била предложена за номинација за [[Греми]] награда во категоријата „*Најдобар рок перформанс*“, но не се нашла во списокот на првите пет кандидати. Доколку била прифатена кандидатурата, тоа ќе беше деветта [[Греми]] номинација за [[Мегадет]], и прва во оваа категорија, бидејќи претходните осум биле за „*Најдобар метал перформанс*“.

[[Песна]]та дебитирала на 39 место на табелата за [[Меинстрим рок нумери|Рок песни]] според *Билборд''. Во втората седмица се искачила на 34 место, што било и нејзина најдобра позиција. Следната недела паднала на 37-мото место, а во првите 100 се задржала седум недели.

### Дигитално издание
# „The Right to Go Insane“ – 4:18

## Музички персонал
### Мегадет
* Дејв Мастејн - вокал и ритам гитара
* Крис Бродерик - водечка гитара
* Џејмс Ломензо - бас гитара
* Шон Дровер - тапани
* Солажи на Дејв Мастејн и Крис Бродерик

### Технички персонал
* Енди Снип - продуцент и аудио микс
* Дејв Мастејн - текстописец, композитор и асистент-продуцент

## Наводи

## Надворешни врски
* Текстот на песната
* Спотот за The Right to Go Insane на YouTube
## Поврзано
* Мегадет
* Endgame

Категорија:Песни на Megadeth